הילה סעדה

250px|ממוזער|יוסף אבו ורדה, הילה סעדה, יהודה לוי ומשה איבגי בצילומים ל"הבורר"
הילה סעדה (נולדה ב-12 באוקטובר 1982) היא שחקנית וזמרת ישראלית. זכתה בשנת 2025 בטקס פרסי הקולנוע הישראלי בפרס השחקנית הטובה ביותר על תפקידה בסרט "שמיים וארץ".

 ביוגרפיה 
הילה סעדה נולדה וגדלה במגדל העמק, בת למשפחה בת ארבעה ילדים ולה אחות מבוגרת ממנה ואח ואחות צעירים ממנה. אביה מאלכסנדריה, מצרים ואמה ממרוקו; אמה היא פלורה סעדה, מורה לחינוך מיוחד ושחקנית בתיאטרון המרוקאי שייסדה רונית איבגי ואביה הוא מפקח במשרד החינוך.

למדה במגמות סוציולוגיה ותיאטרון בבית הספר התיכון אורט רוגוזין בעירה. בצה"ל שירתה כפקידת לשכה בבסיס עוצבת אדום, ליד אילת.

לקראת סוף שירותה הייתה טסה פעם בשבוע מאילת לתל אביב על מנת ללמוד אצל רחל שור בסטודיו למשחק ניסן נתיב. כשהשתחררה מצה"ל, למדה בסל"ה - הסטודיו לאמנויות התיאטרון מיסודו של יורם לוינשטיין ובמהלך לימודיה, זכתה במלגת הצטיינות מקרן אמריקה ישראל. בהמשך, למדה גם בסמינר הקיבוצים, לתואר ראשון בבימוי.

ב-2007 שיחקה סעדה בתיאטרון חיפה בהצגה "חי בסרט" בבימויו של שמעון מימרן בתפקיד קנדילה, דמות מתוך סרט של אלמודובר "נשים על סף התמוטטות עצבים". ב-2010 שיחקה בהצגה "רומיאו ויוליה" גרסת המועדונים שהופיעה בפסטיבל ישראל ובהאנגר גשר, תיאטרון גשר, בבימויו של מיכאל רונן, שם שיחקה לצד מיכאל מושונוב וליאל דניר בתפקיד מאיה, חברתה הטובה של יוליה. שיחקה ב"אגדת סוף העונה" בבימויו של גיל צרנוביץ בתיאטרון הקיבוץ.

בשנים 2007–2011 שיחקה בעמותה לקידום התיאטרון בהצגות "אליעזר בן יהודה - החולם בעברית" בבימוי גדי צדקה בתפקיד לאה הספרדייה ודיברה לאדינו; בהצגה "הרצל"; ב"מייד אין איזרעאל" בבימויו של יקי מחרז; "החטיפה מן המנזר – בבימויה של יעל טילמן וב"תעשה לי לייק" בבימויו של איז'ו ליבוביץ'. ב-2008 השתתפה ב"יושבים שישה" מופע בידור בצוותא. לצד חמישה שחקנים בני כיתתה של הילה מהסטודיו למשחק יורם לוינשטיין.

ב־2007 שיחקה ב"ביקור התזמורת", בבימויו של ערן קולירין, בתפקיד סווטלנה הרוסייה, חברתו של צלגר (תומר יוסף).

ב-2010 גילמה את מנאר, ערביה, ב-"15 דקות", סדרה של טדי הפקות בבימוים של דורון ויואב פז. לצורך התפקיד דיברה בערבית. סעדה הופיעה בתפקיד אורח בסדרה "מעצר בית" של קיציס ופרידמן. היא גילמה את מלי, עוזרתו האישית של אסי כהן.

הילה סעדה שיחקה בעונה השלישית של "הבורר" בתפקיד נטלי, נערת הפיתוי שעובדת בשליחות הבורר ונשלחת להשיג מידע עבורו.

ב-2011 שיחקה בעונה השלישית של "רמזור", בתפקיד ליאת הבלוגרית, בחורה שיוצאת עם חפר (ניר לוי).

ב-2013 הצטלמה לתפקיד ראשי בסדרה של אסי עזר "להיות איתה", לצד אביב אלוש ורותם סלע. היא גילמה את ונסה החברה של עמוס (אלוש) שעוזב אותה לטובת דוגמנית מפורסמת. באותה שנה השתתפה בעונה השנייה של "חסמבה דור 3" בתפקיד בת אל חברתו של חופני.

בשנת 2014 כיכבה בתפקיד הראשי בסדרה "שחקן זר" מבית קשת, בבימויו של דני סירקין, לצד יובל סמו ומוני מושונוב.

בשנת 2015 שיחקה בתוכנית הסאטירה "הכל שפיט" ששודרה בערוץ 1. באותה שנה היא הופיעה בפאנל "מלחמת המינים" ברשת ערוץ 2.

שיחקה בהצגה "קומדיה לא רומנטית" בתיאטרון מראה בקריית שמונה בבימויו של רועי הורוביץ.

בשנת 2016 שיחקה את אלה במחזמר "מרי לו" המבוסס על שירי צביקה פיק לצד גיא זוארץ, אסף הרץ ומאיה בוסקילה.

והוציאה אלבום בכורה פרי עטה בשם "לרוץ בתוך ענן" שהפיק אמיר צורף. שותף ללחנים וליצירת האלבום יהלי סובול.

בשנת 2017 כיכבה בעונה השנייה של "להיות איתה" מבית קשת בתפקיד ונסה מימון.

ב-2018 השתתפה בסדרת הנוער "אילת" בתור אורנה, פקידת קבלה במלון.

בשנת 2020 החלה להצטלם לסדרה "מלכת היופי של ירושלים", המבוססת על ספר בעל אותו השם. באותה שנה החלו גם הצילומים לעונה השלישית של "להיות איתה". בשנת 2021 השתתפה בסרט החרדי "רסיסים".

בשנת 2022 יצא לאקרנים הסרט "מתחתנת" בו היא משחקת בתפקיד ראשי. באותה השנה שיחקה לצד אמה בסרט "שער הפרחים", שיצר אריק משעלי, בתפקיד פלורי אסייג.

בשנת 2024 שיחקה בסדרה הקומית "הסוכן" בתפקיד אחותו של הדמות הראשית רזי (יובל סמו) והאנטגוניסטית של הסדרה.

ב-2025 גילמה את אורטל בסדרה יאפא, של כאן 11.

תפקידים
טלוויזיה
 שנה סדרה/תוכנית  תפקיד  ערוץ  במאי 2009 15 דקות מנאר דיראר Yes stars יואב ודורון פז 2010 מעצר בית מלי שידורי קשת (ערוץ 2) רועי פלורנטין הבורר עונה 3 נטלי HOT3 שי כנות 2011 דובדבני וקובץ' הילה ערוץ 2 (קשת) אופיר לובל רמזור עונה 3 ליאת אוהד פרח 2013 חסמבה דור 3 בת אל HOT3 וערוץ הילדים דני סירקין בית המשאלות הערוץ הראשון חיים בוזגלו בקיצור - פרקים קצרים ששודרו בארץ נהדרת ערוץ 2 (קשת) וניה הימן 2013–2021 להיות איתה ונסה מימון עודד רסקין 2015 שחקן זר נופית דני סירקין הכל שפיט ערוץ 1 איתן כהן (תסריטאי) 2018 אילת אורנה שיקנאג'י ערוץ הילדים אביעד קידר2019רק להיוםליאלYesניר ברגמן2021מלכת היופי של ירושליםרוזהעודד דוידוף2025יאפאאורטלכאן 11ליאורה קמינצקי

קולנוע
 שנה סרט  תפקיד  במאי 2007 ביקור התזמורת סווטלנה ערן קולירין 2010 לך יום אלף לילה ולילה (סרט חרדי) אייל ציון 2012 סרק סרק מאיה חיים בוזגלו 2014 מנפאואר פקידה בבנק נעם קפלן 2022 מתחתנתגבי ערן בן יעקבשער הפרחיםפלורי אסייגחיים בוזגלו

תיאטרון

 שנההצגה תיאטרון/חברת הפקות  במאי 2007 יושבים שישה צוותא גיל צרנוביץ מייד אין יזרעאל תיאטרון השעה יקי מחרז חי בסרט תיאטרון חיפה שמעון מימרן אגדת סוף העונה תיאטרון הקיבוץ גיל צרנוביץ 2008 כביסה שחורה מרכז סוזן דלל אליעזר בן יהודה - החולם בעברית תיאטרון השעה גדי צדקה 2009 הרצל 2010 החטיפה מין המנזר יעל טילמן רומיאו ויוליה גרסת המועדונים פסטיבל ישראל ובהאנגר תיאטרון גשר מיכאל רונן 2013 סאלח שבתי תיאטרון השעה גדי צדקה2015קומדיה לא רומנטיתתיאטרון מראה2016מרי לוהדרן2023אביבה אהובתיתיאטרון הבימה, ותיאטרון באר שבעמשה קפטן2024פרח השכונותהתיאטרון הארצי לילדים ולנועראודי גוטשלק

חיים אישיים
סעדה רווקה ומתגוררת בגבעתיים.

קישורים חיצוניים











הערות שוליים

קטגוריה:מגדל העמק: אישים
קטגוריה:שחקניות קולנוע וטלוויזיה ישראליות
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:בוגרי אורט רוגוזין מגדל העמק
קטגוריה:בוגרות סל"ה - הסטודיו לאמנויות התיאטרון מיסודו של יורם לוינשטיין
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:בוגרות סמינר הקיבוצים: הוראה ובימוי תיאטרון
קטגוריה:בוגרי סמינר הקיבוצים: הוראה ובימוי תיאטרון
קטגוריה:שחקניות קולנוע חרדי
קטגוריה:ישראליות שנולדו ב-1982
קטגוריה:ישראלים שנולדו ב-1982